तेलंगाना पर 42 दिनों से चली आ रही हड़ताल खत्म  
आंध्र प्रदेश के तेलंगाना में अलग राज्य की मांग को लेकर 42 दिनों से चली आ रही सरकारी कर्मचारियों की हड़ताल खत्म हो गई है।
आंध्र प्रदेश के तेलंगाना में अलग राज्य की मांग को लेकर 42 दिनों से चली आ रही सरकारी कर्मचारियों की हड़ताल खत्म हो गई है। तेलंगाना कर्मचारियों की संयुक्त संघर्ष समिति और मुख्यमंत्री किरण रेड्डी के बीच देर शाम तक चली बैठक के बाद कर्मचारी नेताओं ने हड़ताल खत्म करने का ऐलान कर दिया।   ये कर्मचारी तेलंगाना राज्य की मांग के समर्थन में 13 सितंबर को हड़ताल पर चले गए थे हालांकि इस बातचीत में अलग राज्य के मुद्दे पर तो कोई बात नहीं बनी लेकिन सरकार कर्मचारियों की नौ दूसरी मांगें मानने को तैयार हो गई। इनमें कर्मचारियों के खिलाफ दर्ज मामले वापस लेना और हड़ताल की अवधि को विशेष परिस्थितियों के तौर पर देखना शामिल है।